tomron87/hebrew-wikipedia-sentences-corpus huggingface dataset:
בשנת 2022, פק חשף כי הוא נאבק בעבר בהתמכרויות לאלכוהול וסמים, והצהיר: "תמיד חיפשתי משהו שיתקן את הפנימיות שלי.
אבל בסופו של דבר ידעתי ששום דבר בעולם החיצון לא יגרום לי להרגיש שלם...
השתמשתי באוכל וסמים כדי להקהות את רגשותיי".
הוא פיכח מאז דצמבר 2007.
+שנהסדרהתפקידהערות2000–2002המופע של אמנדהדמויות שונות13 פרקים2001ERניק סטיבנספרק: "Thy Will Be Done"איש משפחהצ'ארלידיבוב; פרק: "The Kiss Seen Around the World"סמוראי ג'קילד דיבוב; פרק: "Aku's Fairy Tales"2002לא משנה מה קרה ל...
ג'ושוע מאליק "ג'וש" צ'ילדרס הוא כדורסלן עבר אמריקאי ששיחק בעמדות הקלע והסמול פורוורד.
את הקריירה החל צ'ילדרס בתיכון מייפייר (Mayfair) בלייקווד, קליפורניה.
לאחר מכן שיחק שלוש שנים באוניברסיטת סטנפורד, לאחריהן נרשם לדראפט ה-NBA ב-2004. בדראפט הוא נבחר במקום ה-6 על ידי קבוצת אטלנטה הוקס.
זהו המיקום הגבוה ביותר בו נבחר שחקן מסטנפורד.
בעונתו הראשונה ב-NBA היה צ'ילדרס אחד משני הרוקי הבולטים באטלנטה, לצד ג'וש סמית'.
בעונה זו דורג צ'ילדרס שלישי מבין הרוקי'ס בכמות הדאבל דאבל, אחרי אמקה אוקפור ודווייט הווארד.
ב-23 ביולי 2008 חתם צ'ילדרס על חוזה באולימפיאקוס בשווי 20 מיליון אירו לשלוש שנים (סכום השווה, בהכנסה נטו, לחוזה בסך 32.5 מיליון דולר ב-NBA, וגבוה מתקרת השכר המרבית המותרת ב-NBA לשחקן במעמדו של צילדרס).
צ'ילדרס גם חתם על חוזה חסות עם חברת נייקי, הנותנת חסות גם לקבוצתו היוונית.
במהלך עונת 2008/2009 ביורוליג רשם צ'ילדרס במדי אולימפיאקוס ממוצעים של 8.8 נקודות, 4.6 כדורים חוזרים ו- 1.1 אסיסטים למשחק .
בסוף עונת 2010 עזב צ'ילדרס את אולימפיאקוס וחתם בפיניקס סאנס מליגת ה-NBA בה שיחק עד תום עונת 2011/2012.
ב-2012 שחררו הסאנס את צ'ילדרס כדי לפנות מקום בתקרת השכר ללואיס סקולה, כשב-13 בספטמבר באותה שנה הוא חתם בברוקלין נטס אך שוחרר ב-29 בדצמבר 2012.
ב-27 בספטמבר 2013 הוחתם על ידי הוושינגטון ויזארדס אך שוחרר ב-24 באוקטובר מן הקבוצה.
ב-12 בנובמבר הוחתם צ'ילדרס על ידי הניו אורלינס פליקנס אך שוחרר ב-13 בדצמבר מן הקבוצה.
לקראת עונת 2013/2014 חתם בקבוצת סידני קינגס מליגת העל האוסטרלית, בה שיחק ברצף עד תום עונת 2015/2016.
ב-8 במרץ 2016 חתם בקבוצת טקסס לג'נדס מליגת הפיתוח של ה-NBA, במדיה רשם בכורה לאחר שלושה ימים בהפסד 113–115 לריו גרנדה ואלי וייפרס בו קלע 17 נקודות, לקח 7 ריבאונדים ו-3 חסימות ב-29 דקות משחק שבהן עלה כמחליף מהספסל.
בסופו של דבר שיחק שמונה משחקים במדי הטקסס לג'נדס בהם קלע 12 נקודת בממוצע למשחק, לקח 6.5 ריבאונדים למשחק, מסר 1.6 אסיסטים וחטף 1.0 כדור למשחק.
בנובמבר 2016 חתם במועדון סאן-אן ניאופיניקס מליגת הכדורסל היפנית בה קלע 18.8 נקודות ולקח 9.5 ריבאונדים בממוצע למשחק.
ב-12 בספטמבר 2017 חתם במדי הדנבר נאגטס על חוזה לא מובטח לעונה אחת והצטרף אל מחנה קדם-העונה של הקבוצה.
ב-12 באוקטובר 2017 שוחרר מן הקבוצה.
ב-21 באוקטובר 2017 חתם באדלייד 36' מליגת העל האוסטרלית.
ב-13 בדצמבר 2018 שב לסאן-אן ניאופיניקס לעונה אחת, ולאחריה פרש מכדורסל.
ג'ושוע ויליס אלכסנדר היה פוליטיקאי אמריקני, חבר בית הנבחרים של ארצות הברית מטעם מדינת מיזורי ומזכיר המסחר של ארצות הברית תחת הנשיא וודרו וילסון.
אלכסנדר נולד בסינסינטי שבאוהיו ובשנת 1872 סיים לימודי משפטים באוניברסיטה הנוצרית שבמיזורי.
כעורך דין עבד במשרד פרטי ובין השנים 1877–1881 וכיהן כראש עיריית גלאטין.
בשנת 1882 נבחר לנשיא ועד החינוך של העיר גלאטין, בראשו עמד עד 1901. במקביל, בשנים 1883–1887 שירת כחבר בית הנבחרים של מיזורי ובשנה האחרונה לכהונתו היה יו"ר הבית.
לאחר מכן עבד בתפקיד בכיר בבית חולים ובשנת 1901 מונה למשרת שופט.
בשנת 1907 נבחר מטעם המפלגה הדמוקרטית לבית הנבחרים של ארצות הברית, בו שירת משך שבע כהונות, עד מינויו בשנת 1919 למזכיר המסחר של ארצות הברית בממשל הנשיא וודרו וילסון.
בתקופת כהונתו בבית הנבחרים עמד אלכסנדר בראש הוועדה לבטיחות ימית (1913 - 1914).
כמזכיר המסחר כיהן עד סיום כהונתו של וילסון ב-1921. בשנת 1922 נבחר לציר בוועידה החוקתית של מיזורי.
ג'ושואה סמית' הוא כדורסלן אמריקאי המשחק בעמדות הפאוור פורוורד והסמול פורוורד.
לאחר סיום לימודיו באקדמיית אווק היל שבוירג'יניה, החליט סמית' לוותר על המכללה ונרשם לדראפט ה-NBA לשנת 2004 כשהוא בן 18 בלבד.
מאחר שהיה צעיר במיוחד וחסר ניסיון נבחר רק במקום ה-17 על ידי אטלנטה הוקס.
כבר בעונת הרוקי שלו הליגה, גילה יכולת אתלטית טובה במיוחד ונבחר לתחרות ההטבעות של ה-NBA כחלק מסוף-שבוע האולסטאר, בו גבר על אמארה סטודמאייר, ג'יי אר סמית' וכריס אנדרסן וזכה בתואר אלוף ההטבעות.
עם זאת לא הצליח לסייע לאטלנטה שסיימה את העונה הסדירה במקום האחרון בליגה עם מאזן של 69 הפסדים לעומת 13 ניצחונות בלבד.
בהמשך העונה, סבל סמית' מחוסר יציבות דרסטי ביכולתו, שהתבטאה בעיקר בסיום העונה, בה העביר בקביעות מספר משחקים רצופים של כ-20 נקודות ולאחריהם מספר משחקים בהם קלע רק כ-5 נקודות.
למרות פתיחת העונה הרעה במיוחד הצליחו סמית' ואטלנטה להתאושש ועד סיום העונה צברו עוד 24 ניצחונות שהעמידו אותם במקום ה-27 בליגה (מתוך 30), עם מאזן של 26 ניצחונות לעומת 56 הפסדים.
סמית' סיים את העונה עם ממוצעים טובים בסך הכל של 11.3 נקודות, 6.6 כדורים חוזרים, 2.4 אסיסטים ו-2.6 חסימות בכ-32 דקות למשחק.
את עונת פתחו סמית' ואטלנטה בצורה טובה וכחודש מפתיחת הליגה עמדו על מאזן של 8 ניצחונות לעומת 9 הפסדים.
בהמשך העונה המשיכו לשמור על יציבות, אך לקראת סיום העונה חוו שני רצפים של 6 ו-7 הפסדים וסיימו את העונה במאזן של 30 ניצחונות לעומת 52 הפסדים.
עונה זו הייתה הטובה ביותר של סמית' מבחינת חסימות.
הוא העמיד ממוצע של 2.9 למשחק וסיים כסגן מלך החסימות של הליגה, שני רק למרקוס קמבי עם 3.3 חסימות למשחק.
בנוסף העמיד בעונה זו 16.4 נקודות, 8.6 כדורים חוזרים, 3.3 אסיסטים ו-1.4 חטיפות בכ-37 דקות בממוצע למשחק.
למרות היכולת המרשימה במהלך העונה, רצף של 6 הפסדים באמצע חודש פברואר הוריד את אטלנטה למקום השמיני בליגה, אך גם ממנו העפילה הקבוצה לפלייאוף, לראשונה מאז צירופו של סמית'.
כבר בסיבוב הראשון בפלייאוף, התמודדה אטלנטה נגד הבוסטון סלטיקס שסיימו את העונה הסדירה עם המאזן הטוב בליגה ולמרות יכולת טובה של סמית' שמתחה את הסדרה לשבעה משחקים, הודחה אטלנטה לאחר תבוסה 99-65 במשחק המכריע.
בוסטון המשיכה לשלב הבא ולבסוף זכתה גם באליפות.
בסך הכל העמיד סמית' בעונה זו ממוצעים מצוינים של 17.2 נקודות, 8.2 כדורים חוזרים, 3.4 אסיסטים, 2.8 חסימות ו-1.5 חטיפות בכ-35 למשחק בעונה הסדירה ו-15.7 נקודות, 6.4 כדורים חוזרים, 2.9 אסיסטים, 2.9 חסימות ו-1.7 חטיפות בכ-34 דקות למשחק בפלייאוף.
את עונת פתח סמית' בצורה מצוינת והוביל את אטלנטה לשישה ניצחונות רצופים עם תחילת הליגה.
כחודש מפתיחת העונה, שוב ניצחה אטלנטה שישה משחקים רצופים ועלתה למאזן של 15 ניצחונות לעומת 4 הפסדים בלבד כשסמית' קולע 14 נקודות ומוריד 6.7 כדורים חוזרים בממוצע.
בהמשך העונה המשיכה אטלנטה במגמת השיפור שלה והיוותה חלק משמעותי בצמרת המזרח.
רצף של 7 ניצחונות לקראת סוף העונה, במהלכו קלע סמית' 17 נקודות והוריד 10 כדורים חוזרים בממוצע, העלה את אטלנטה למקום הרביעי במזרח עם מאזן של 47 ניצחונות לעומת 35 הפסדים.
בפלייאוף, התמודדה אטלנטה בסיבוב הראשון נגד מיאמי היט.
בסיבוב הבא, התמודדה אטלנטה נגד קליבלנד קאבלירס שבעיני רבים הייתה המועמדת המובילה לזכות באליפות.
למרות יכולת טובה של סמית', קליבלנד הייתה עדיפה לאורך כל הסדרה והדיחה את אטלנטה כבר לאחר ארבעה משחקים, כשהיא מביסה אותה בהפרש ממוצע של 18 נקודות.
ב-2 בפברואר 2010, במשחקה של אטלנטה נגד אוקלהומה סיטי ת'אנדר, הגיע סמית' (בגיל 24 שנים ו-59 ימים) ל-1000 חסימות בקריירה ב-NBA ובכך הפך לשחקן הצעיר בהיסטוריה שעושה זאת.
את עונת 2014-2015 פתח בקבוצת דטרויט פיסטונס, הקבוצה החלה את העונה ביכולת ירודה וספגה הפסדים רבים, בדצמבר החליט המאמן והג'נרל מנג'ר סטן ואן גנדי לחתוך מהקבוצה את סמית'.
לאחר כמה ימים חתם ביוסטון רוקטס.
ב-2016, לאחר קדנציה קצרה בלוס אנג'לס קליפרס, הועבר סמית' בחזרה ליוסטון רוקטס, לאחר תום העונה שוחרר מהרוקטס.
ב-8 בנובמבר 2016, חתם בסצ'ואן בלו ויילס מהליגה הסינית על חוזה לעונה אחת תמורת יותר מ-1.5 מיליון דולרים.
בספטמבר 2017 חתם על חוזה זמני במכבי חיפה, בעצת סוכנו, במטרה להופיע במדי הקבוצה במשחקי ראווה כנגד קבוצות NBA ואוניברסיטת פלורידה ממוריאל באוקטובר, בהם הרשים עם ממוצעים יפים.
ב-26 באוקטובר הודיעו הניו אורלינס פליקנס כי החתימו את סמית' על חוזה עד תום העונה; אולם לאחר ששותף בשלושה משחקים בלבד, נופה מסגל הקבוצה.
חמישיית ההגנה השנייה של העונה: 2009/2010
חמישיית הרוקיז השנייה של העונה: 2004/2005
השחקן הצעיר בהיסטוריה שמגיע ל-500 חסימות בקריירה (21 שנים ו-88 ימים).
השחקן הצעיר בהיסטוריה שמגיע ל-1000 חסימות בקריירה (24 שנים ו-59 ימים).
ג'וֹשוּ (Jōshū Jūshin, ג'וֹשוּ ג'וּשין; בכתב סיני: 趙州從諗, וייד-ג'יילס: Chao-chou Ts'ung-shen, בפין-יין: Zhàozhōu Cōngshěn ; 778 – 897) אחת הדמויות המרכזיות בצ'אן, שמו הסיני של הזן בודהיזם, ומן המורים יוצאי-הדופן והחריגים בהיסטוריה של הזן.
בגיל 17 פגש ג'ושו את מורה הזן נאנקואן פּוּיוּאן (Nánquán Pǔyuàn; 南泉普願; מיפנית:נָנְסֶן, Nansen Fugan; 748–835), והיה לתלמידו.
כשנאנקואן שאל את ג'ושו את הקואן: "מהי הדרך?", התפתח ביניהם דיאלוג, שבשיאו השיג ג'ושו הארה.
ג'ושו נשאר עם נאנקואן במשך 40 שנה, עד למותו של נאנקואן.
לאחר מכן שהה במנזרו של נאנקואן שלוש שנים נוספות, לתקופת האבל, ולאחריהן, בגיל 60, יצא לעשרים שנות נדודים ברחבי סין, בהן פגש ברוב מורי הזן של זמנו.
כשהיה בן 80 השתקע בכפר הולדתו, גואן יין יואן (Guānyīnyuàn; 観音院), במחוז ג'ו, שם לימד במשך 40 שנה נוספות קבוצה קטנה של נזירים, כאשר אנשים רבים, מלומדים, ושליטים, באו להאזין לדבריו ולשאול בעצתו.
ג'ושו היה מהחשובים שבהוגי הקואנים (ידוע למשל בקואן: "האם לכלב יש טבע בודהא?"), והוא נודע בהצהרותיו הפרדוקסליות ומעשיו הבלתי שיגרתיים.
הזן-בודהיזם של ג'ושו הושפע מן המחשבה הדאואיסטית, אך הוא נמנע מרעיונות מופשטים כגון: "הדרך" (דאו), "האמת", או "בודהא", ושם את הדגש על הדברים כפי שהם.
חלק מן הקואנים של ג'ושו מופיעים באוספי קואנים מפורסמים כמו: "דברי הצוק הכחול" ו"השער ללא שער".
ג'ושוע תומאס "ג'וש" רדנור הוא שחקן קולנוע ותיאטרון, מדבב, זמר, קומיקאי, במאי ותסריטאי קולנוע יהודי-אמריקאי.
הוא התפרסם בזכות תפקידו הראשי כטד מוסבי בסדרת הטלוויזיה הקומית זוכת פרסי האמי של ה-CBS, "איך פגשתי את אמא".
הבכורה של רדנור כבמאי ותסריטאי הייתה בשנת 2010 כשכתב וביים את הדרמה הקומית "שמחתודהעודבבקשה".
סרט הבכורה שלו זכה בפרס הקהל בפסטיבל סאנדנס והיה מועמד לפרס חבר השופטים.
בשנת 2011 רדנור כתב, הפיק וביים את סרטו השני, בשם "מדעי הרוח".
זהו גם הסרט הראשון שרדנור הפיק.
רדנור נולד בעיר קולומבוס, אוהיו, לזוג הורים יהודים קונסרבטיביים, אלן רדנור, עורך דין לרשלנות רפואית, וקרול רדנור.
הוא גדל בעיר הפרברים בקסלי (Bexley) ולמד בילדותו בבתי ספר יהודיים.
רדנור סיים את לימודיו ב"תיכון בקסלי" ועבר לאחר מכן ל"מכללת קניון".
במכללת קניון הוא למד במגמת תיאטרון וזכה בפרס פול ניומן מאת החוג לתיאטרון שם.
לאחר גמר לימודיו בקניון קולג' (אנ') בגמבייר (אנ'), אוהיו, הוא עבר ללמוד בבית הספר טיש לאומנויות שבבעלות אוניברסיטת ניו יורק, משם קיבל תואר בתחום אמנות יפה.
בשנת 1997 לקח רדנור חלק בתוכנית "לבנות ולהיבנות" שנערכה בעיר צפת.
לרדנור שתי אחיות בשם מלני וג'והנה.
הוא מתגורר כיום בלוס אנג'לס, קליפורניה.
רדנור התחיל לצאת עם השחקנית לינדזי פרייס באוגוסט 2008. הם נפגשו שנה וחצי קודם לכן, כאשר פרייס עשתה הופעת אורח ב"איך פגשתי את אמא".
הזוג נפרד בנובמבר 2009. בשנת 2012 רדנור יצא עם השחקנית ג'וליה ג'ונס.
בינואר 2024 התחתן עם ג'ורדנה ג'ייקובס
תפקידו הראשון של רדנור כשחקן היה בשנת 1998, בסרט "Barney's Great Adventure" מסדרת סרטי החברים של ברני.
רדנור מילא בסרט תפקיד מינורי והסרט היה לכישלון קופתי.
בשנת 2001 היה רדנור אמור לשחק בתפקיד הראשי בקומדיית המצבים של The WB, "על גבול השפיות", אך את התפקיד קיבל לבסוף אדי קיי תומאס.
באותה שנה שיחק רדנור בסרט הקומדיה "קטע מהסרטים".
בסרט שיחק רדנור תפקיד משמעותי יותר מאשר ב"Barney's Great Adventure", אך עדיין בתפקיד זניח.
בשנת 2002 שיחק רדנור לראשונה בתיאטרון בברודוויי.
רדנור גילם את בנג'מין בראדוק בגרסת התיאטרון לסרט הבוגר.
בהצגה הוא החליף בהצלחה את ג'ייסון ביגס ושיחק לצידן של קת'לין טרנר ואלישה סילברסטון.
בשנת 2005 החל רדנור לגלם את דמותו של טד מוסבי בסדרת הטלוויזיה "איך פגשתי את אמא".
מוסבי הוא אדריכל רווק, שמחפש נמרצות ברחבי ניו-יורק את "האחת" שאיתה יתחתן בעתיד.
גילום דמותו של טד סלל את דרכו של רדנור לתודעה.
נכון ל-2014 זהו תפקידו הגדול ביותר של רדנור.
ביולי 2008, רדנור כיכב לצידה של ג'ניפר וסטפלדט בבכורה של המחזה "Finks".
המחזה נכתב על ידי ג'ו גילפורד ובוים על ידי צ'ארלי סטראטון עבור New York Stage and Film.
הבכורה של רדנור כבמאי הייתה בשנת 2010, כשביים את הסרט "שמחתודהעודבבקשה".
רדנור גם כתב את התסריט לסרט וכיכב בו לצד זואי קאזאן ומאלין אקרמן.
הבכורה של סרטו השני כבמאי, "מדעי הרוח", בכיכובו שלו ושל אליזבת אולסן, הייתה ב-22 בינואר 2012 בפסטיבל סאנדנס.
רדנור גם כתב והפיק את סרט זה.
ב-2013 השתתף בסרט הדרמה הקומית "עונג אחרי הצהריים" בתור ג'ף בעלה של רייצ'ל המגולמת על ידי קתרין האן.
+ שנה סרט תפקיד הערות1998 ברני "מלצר"/"מלצר רוקד"2001 קטע מהסרטים "מדריך סיורים" 2010 שמחתודהעודבבקשה סאם וקסלר גם תסריטאי ובמאי 2012 מדעי הרוח ג'סי פישר גם תסריטאי, במאי ומפיק2013עונג אחרי הצהרייםג'ףThe Galapagos Affair: Satan Came to Edenג'ון גארת'דיבוב2018Social AnimalsפולTBARamona at Midlifeג'ייסון
+ שנה שם תפקיד הערות 2002 הבוגר בנג'מין בראדוק שחקן מחליף (11 ביוני 2002 – 18 באוגוסט 2002) עיבוד של תיאטרוני ברודוויי בשנת 2002 לסרט האמריקאי מ-1967. 2004 The Paris Letter סאם ארלן/סאנדי הצעיר 2011 She Loves Me ג'ורג' נוואק2014Disgracedאייזק
ג'ושוע לוקאס איסי דנט מאורר הוא שחקן קולנוע אמריקאי, השתתף בסרטים "נפלאות התבונה", "פוסידון", "אין כמו אלבמה","הענק" ו"אמריקן פסיכו".
לוקאס נולד בבירת ארקנסו ליטל רוק, בנם של מישל, אחות, ודון מאורר רופא חדר מיון.
לוקאס גדל במקומות שונים בדרום ארצות הברית ביחד עם שתי אחיותיו ואחיו דאווין, עקב מעברי דירה של הוריו שהיו פעילים חברתיים נגד שימוש בנשק ובאנרגיה גרעינית הקימו קמפיינים כנגד התופעה.
עד גיל 13, הוא גר בשלושים מקומות שונים ביניהם סאליבנס איילנד.
לבסוף השתקעה משפחתו בעיר גיג הרבור שבוושינגטון ולוקאס למד בבית ספר ובתיכון המקומיים, לוקאס לא ניסה להתקבל למכללה או לאוניברסיטה לאחר שסיים את לימודיו, אלא עבר להתגורר בהוליווד במטרה לפתח קריירת משחק.
בתחילה קיבל הופעות אורח בסדרות קומדיות המצבים כמו "פרקר לואיס" ו"החיים ממשיכים", ב-1993 קיבל תפקיד קטן במותחן ההרפתקאות הטראגי של פרנק מרשל "לחיות" אודות אסון "טיסה 571 של חיל האוויר האורוגוואי" ובהפקתו הטלוויזיונית של סטיבן ספילברג "מחזור 61'" בתור הגנרל הצעיר ג'ורג' ארמסטרונג קסטר.
ב-1997 השתתף לוקאס בהפקה הישראלית "מינוטאור" המבוססת על ספרו של בנימין תמוז " מיניטאור" בתור סטודנט.
בשנת 2000, הופיע בדרמה העצמאית בהפקתו של מרטין סקורסזה "מישהו לסמוך עליו" בתור רודי קולינסקי, בנוסף כיכב בשני מותחנים ספרותיים "אמריקן פסיכו" בדמותו של הברוקר קרייג מקד'מרוט חברו של איש העסקים והרוצח הפסיכופת פטריק בייטמן (כריסטיאן בייל) ו"גלים מן העבר" של קת'רין ביגלו.
ב-2001 קיבל תפקיד בדרמה הספרותית של רון הווארד "נפלאות התבונה" בתור מרטין הנסן סטודנט מבטיח למתמטיקה הלומד לצידו של ג'ון פורבס נאש (ראסל קרואו), בנוסף שיחק את האנק במותחן האימה "Session 9".
ב-2002 שיחק בקומדיה "אין כמו אלבמה" בתור ג'ייק פרי בעלה הדרומי של מעצבת האופנה המצליחה מלאני "כרמייקל" (ריס וית'רספון) המסרב לתת לה גט.
בשנת 2003, השתתף בעיבודו של אנג לי לקומיקס "הענק הירוק" וגילם את רב-סרן גלן טאלבוט חסר הרחמים המנסה לגייס את ברוס באנר (אריק באנה) ואת בטי רוס (ג'ניפר קונלי) לניסויו ההרסני.
בנוסף באותה שנה, גילם את דמותו הבוגרת של וולטר קולמן בקומדיה המשפחתית "אריות יד שנייה" ואת רונלד לאוניוס מנהיג כנופיית סוחרי הסמים וונדרלנד בדרמת הפשע "וונדרלנד".
בשנת 2004 שיחק את דיל מון אחיו האלים של אב המשפחה בדרמת האלימות "אבודים".
ב-2005, שיחק את טייס הקרב האמריקאי לוטננט בן גאנון במותחן האקשן הבדיוני "חמקן" ואת השריף קריין קרטיס במלודרמה של לאסה הלסטרם "חיים בלתי גמורים".
לוקאס נאלץ לעלות 18 קילוגרמים לצורך גילום דמותו של מאמן הכדורסל האגדי דון האסקינס בהפקתו של ג'רי ברוקהיימר "דרך התהילה".
בשנת 2006, בעת צילומיו לסרט האסונות "פוסידון" נפצע לוקאס פעמיים ואף אושפז, בפעם הראשונה כשקורט ראסל חבט בטעות בעינו הימנית עם פנס, מה שגרם ל-16 תפרים בפניו ולמספר ימי מנוחה.
פציעתו החמורה יותר במהלך צילומי הסרט הייתה מספר ימים לאחר מכן כשנפל מגובה רב וקרע את רצועת האגודל, כתוצאה מכך נאלץ לעבור ניתוח בן 5 שעות כדי שיוכל לחזור ולסיים את הסרט.
ב-2009 שיחק במותחן האימה בהפקתם של האחים טוני ורידלי סקוט "לספר סיפור" וגילם את האב החד הורי טרי הנאלץ להתמודד עם בעיות בליבו ומחלת בתו, כמו כן גילם את השוטר טום במותחן הפסיכולוגי "טווס".
ב-2010 הופיע בקומדיה "חיים כמו שמכירים" בתור סאם ("ד'ר אהבה") רופא ילדים וחברה השפוי של הולי (קתרין הייגל).
אדגר" ו"סנגור במבחן" לצידו של מתיו מקונוהיי.
בשנת 2012, שיחק בסרט "גנוב" לצידו של ניקולס קייג'.
ב-2014, שיחק בסרטים "נער מקהלה" ו"תאונות קטנות".
באותה שנה החל לככב בסדרת המשטרה "סיפורי המסתורין של לורה" ב-NBC, לצידה של דברה מסינג, והתארח בפרק בתוכנית "השבוע שעבר עם ג'ון אוליבר".
בשנת 2017 שיחק לוקאס במחזה "האישה הפריזאית" (אנ') את דמותו של טום.
ב-2018 החל לשחק בתפקיד חוזר בסדרת הדרמה "ילוסטון" כג'ון דאטון בצעירותו, כשקווין קוסטנר מגלם את דמותו הבוגרת.
בשנת 2011, פגש לוקאס את הסופרת ג'סיקה סיינסין בגינת כלבים.
שישה שבועות לאחר מכן התארסו השניים, ונישאו ב-17 במרץ 2012 בסנטרל פארק.
ב-29 ביוני 2024 הודיע לוקאס על אירוסיו למטאורולוגית בריאנה רפאלו, לאחר זוגיות בת כשנתיים.
האישה השנואה ביותר באמריקה (2017)
האיש שהפיל את הבית הלבן (2017)
מלחמת העולם השנייה ב-HD (2009) - דיבוב
ג'וש קלי הוא זמר-יוצר אמריקאי.
בעבר פעל קלי דרך חברות התקליטים "הוליווד רקורדס" כאומן פופ רוק, ובשנת 2010 חתם קלי בחברת "MCA Nashville" ופתח בקריירת מוזיקת קאנטרי.
קלי נולד באוגוסטה, ג'ורג'יה לג'ון, קרדיולוג במקצועו, וגייל קלי.
בגיל 11 החל ג'וש קלי לנגן בגיטרה, ובנעוריו הקים עם אחיו הצעיר, צ'ארלס קלי, להקה שנקראה Inside Blue, הלהקה הוציאה דיסק עם חמישה שירים שמשך תשומת לבם של חברות התקליטים.
כשהיה קלי בן 14 הלהקה הוציאה דיסק עם חמישה שירים שהביא לפגישתו של קלי עם ג'יימס בראון.
בשנת 2001 הוציא קלי אלבום עצמאי בשם Changing Faces, ובשנת 2002 חתם על חוזה בחברת התקליטים "הוליווד רקורדס".
יחד עם ג'ון אלגיה כמפיק הוציא קלי ב-3 ביוני 2003 את האלבום For the Ride Home.
מתוך האלבום יצא הלהיט "Amazing" שהגיע למקום השמיני במצעד המבוגרים של הבילבורד "מצעד 40 השירים למבוגרים".
הסינגל נכנס גם למצעד הכללי בו הגיע למקום השבעים ותשעה.
קלי עבר מג'ורג'יה ללוס אנג'לס שם עבד על אלבומו הבא Almost Honest.
האלבום Almost Honest יצא באוגוסט 2005 וממנו יצא כסינגל השיר Only You.
לאחר יציאת Almost Honest ביקש קלי להשתחרר מהחוזה עם "הוליווד רקורדס" והוציא ביולי 2006 אלבום נוסף, Just Say The Word, תחת חסותה של חברת תקליטים בשם .
לאלבום יצאה גם גרסה דיגיטלית שהייתה זמינה להורדה חודש קודם לכן החל מה-6 ביוני 2006.
אלבומו הבא של קלי, Special Company, יצא בינואר 2008. לפני יציאת האלבום שם החברה "Threshold" שונה ל-DNK.
בקיץ 2008 הוציא קלי גם אלבום דיגיטלי בשם Backwoods.
ומאוחר יותר באותה שנה יצא גם אלבומו האחרון To Remember.
בקיץ 2009 חתם קלי בחברת "MCA Nashville" וב-2010 החל לעבוד על אלבום הקאנטרי הראשון שלו.
מתוך האלבום, הצפוי לצאת בשנת 2011, יצא הסינגל "Georgia Clay" שהגיע למקום ה-28 במצעד הקאנטרי של הבילבורד.
קלי נשוי לשחקנית קתרין הייגל, והוא אחיו של חבר ליידי אנטבלום - צ'ארלס קלי.
ג'וש אדם קלינגהופר הוא רב נגן יהודי-אמריקאי, ידוע בעיקר כגיטריסט להקת הרוק רד הוט צ'ילי פפרז בין השנים 2009–2019. קלינגהופר החליף בשנה זו את עמיתו ושותפו לשעבר, הגיטריסט הקודם והוותיק של הלהקה, ג'ון פרושיאנטה, לאחר עזיבתו אותה.
אחרי 10 שנים, עזב קלינגהופר את הלהקה והוחלף בפרושיאנטה עצמו.
ב-2012 נכנס להיכל התהילה של הרוק אנד רול עם ה"רד הוט צ'ילי פפרז", מה שהפך אותו לחבר הצעיר ביותר בהיכל התהילה, בגיל 32.
ג'וש קלינגהופר הוא קרוב משפחה של לאון קלינגהופר, שנהרג על ידי מחבלים בשנת 1985 בספינה אקילה לאורו.
לאורך השנים ניגן קלינגהופר במספר להקות ושיתף פעולה עם אמנים ידועים.
ב-1998 ניגן בלהקת הרוק האלטרנטיבי "The Bicycle Thief", לצד בוב פורסט.
הלהקה הוציאה אלבום יחיד, "You Come and Go Like a Pop Song", ב-1999, והוא יצא בגרסה מחודשת גם ב-2001. קלינגהופר ניגן במסגרת הלהקה בגיטרות, קלידים ותופים.
ב-2004 הקים עם פרושיאנטה וג'ו ללי את להקת הרוק האקספרימנטלי "Ataxia", בה ניגן כמתופף; הלהקה הקליטה שירים במשך שבועיים בלבד, והם יצאו במסגרת שני אלבומים, "Automatic Writing" (2004) ו-"AW II" (2007).
קלינגהופר היה שותף גם לשני אלבומי סולו של פרושיאנטה בתקופה זו.
שניהם שיתפו פעולה גם באלבום הסולו היחיד של קלינגהופר, "A Sphere In The Heart Of Silence", שיצא ב-2004.
ב-2007-2008 השתתף קלינגהופר באלבום "Exquisite Corpse" של להקת הארט רוק "Warpaint", לצד זמרות ומוזיקאיות הלהקה, בהן השחקנית שאנין סוסאמון, שתפקדה כמתופפת.
ב-2008 הקים את להקת הרוק האקספרימנטלי "Dot Hacker", בה תפקד כגיטריסט, סולן, כותב השירים ופסנתרן; הלהקה הוציאה עד כה ארבעה שירים.
לאורך השנים השתתף קלינגהופר באלבומים ומסעי הופעות של מספר אמנים ידועים, בהם נארלס בארקלי, פי ג'יי הארווי, וינסנט גאלו ובק.
החל משנת 2022 הוא נגן קבוע במסע ההופעות של להקת פרל ג'אם.
כבר ב-2007 הצטרף למספר הופעות של רד הוט צ'ילי פפרז, ותפקד כגיטריסט נוסף, ווקליסט ונגן קלידים.
יהושע (ג'וש) שירמן הוא הפרוטגוניסט של סדרת ספרי מתח מאת יאיר לפיד אשר הושפע ביצירתו מעבודתם של ריימונד צ'נדלר ודשיל האמט, אבות הסוגה של הבלש הפרטי הקשוח (Private Eye או Hard Boiled Detective) בספרות האמריקנית.
ג'וש שירמן הוא בלש פרטי ובלש משטרה לשעבר.
דמותו של שירמן נוצרה בהשראת יוצרו של הבלש הפרטי פיליפ מרלו, הסופר ריימונד צ'נדלר, אשר שנא עובדות יבשות ועל כן מיעט בפרטים ביוגרפים ברורים לגבי הגיבור שלו.
עם זאת לאורך סדרת הספרים מתגלה לקורא כי שירמן, שהוא בשלהי שנות השלושים לחייו בספר הראשון בסדרה, "הראש הכפול", ובשלהי שנות הארבעים לחייו בשני הספרים האחרים, הוא גבר גבוה, גדול גוף וחזק, אולם לפיד מתארו תמיד כמי שנגרר לפעולה מתוך כורח ולא מתוך רצון וכמי שנאבק ללא הצלחה במשקל עודף.
שירמן הוא יליד תל אביב ואביו עיתונאי חוקר ותיק ובעל שם.
בנעוריו נהג להתאמן באגרוף וקרב מגע.
את שירותו הצבאי עשה שירמן בגולני, שם הוכשר כלוחם ועבר קורס מ"כים חי"ר.
לאחר מכן יצא לקורס קציני חי"ר ועם סיומו שב לחטיבה כמפקד מחלקה.
כאיש מילואים לחם שירמן בלבנון.
לאחר שחרורו מצה"ל התגייס שירמן למשטרת ישראל, ובמהרה עשה לעצמו שם כשוטר קשוח וישר שלו מוח אנליטי חריף.
הוא שירת במשטרה כעשר שנים ופוטר לאחר שנתפס על ידי מפקד המרחב בעת שהכה עציר בחדר החקירות.
לאחר שעזב את המשטרה פתח משרד עצמאי לחקירות פרטיות.
לאורך סדרת הספרים מתגלה שירמן כצלף מיומן הבקי היטב בשימוש באקדח, וכן כבעל מיומנות גבוהה בקרב מגע ובאגרוף.
מספר לספר משתנה סוג האקדח שבידו.
בספר "הראש הכפול" הוא משתמש באקדח חצי אוטומטי מסוג אקדח FN בראונינג בקוטר 9 מ"מ.
בספר "החידה השישית" הוא משתמש באקדח חצי אוטומטי מסוג גלוק 17 בקוטר 9 מ"מ.
בספר "האישה השנייה" הוא משתמש באקדח חצי אוטומטי מסוג גלוק 19 בקוטר 9 מ"מ.
כמו כן משתנה במהלך הסדרה סוג המכונית בה הוא נוהג.
בספר הראשון בסדרה נוהג שירמן בפורד מסוג "קאפרי" מודל 1971. בספר השני זוהי מכונית ביואיק מדגם "סנצ'ורי".
בספר השלישי בסדרה, "האישה השנייה", נוהג שירמן בוולוו משנת 1989.
אחותו הקטנה של שירמן רונית, המכונה "רוני", נרצחה במהלך הספר הראשון בסדרה ומותה מלווה כצל את הגיבור לאורך כל סדרת הספרים.
וחי לבדו בדירה ברחוב מאפו בתל אביב.
הוא סוליסט ומעין "זאב בודד" וחבריו היחידים הם ז'אקי, עבריין שעצר כשעוד עבד בבילוש, וקרביץ, חברו עוד מצעירותו אשר הוא קצין משטרה בכיר והיה שותפו לשעבר של ג'וש בעת שירותו במשטרה.
לאורך הסדרה כולה לא מוזכר שמו הפרטי של קרביץ.
במהלך סדרת הספרים מוצא עצמו שירמן מתמודד כנגד רוצח סדרתי, מלחמת כנופיות בין ארגוני הפשע המאורגן בישראל וכנופיית שודדי יהלומים.
הראש הכפול הוא הספר הראשון בסדרת ספרי המתח מאת הסופר והעיתונאי הישראלי יאיר לפיד, המתארים את עלילותיו של הבלש הפרטי ובלש המשטרה לשעבר ג'וש שירמן.
הספר יצא לאור בשנת 1989.
הספר נפתח בעת ששירמן מבצע מעקב אחר שי טל, בעל מלטשת יהלומים, אשר היה הסמג"ד של שירמן בצבא.
אשתו של טל, רינה, שכרה את שירמן לעקוב אחר בעלה משום שחשדה כי הוא מנהל רומן עם אישה אחרת.
במהלך המעקב עד שירמן לכנופיית פורצים השודדים את המלטשה הנ"ל ומלטשה נוספת, וכן מוצא צעירה חסרת הכרה על הכביש.
הצעירה מתגלה כרחל (רלי) שטאמפפר, בתו של הרב אהרון שטאמפפר, ראש אגודת החסידים של קהילת ליטסק בבני ברק, אשר נאנסה קרוב לשתי מלטשות היהלומים שנשדדו.
עד מהרה מתברר לשירמן, אשר חוקר בעבור אביה של רחל שטאמפפר מי אנס אותה, כי הוא חשוד בביצוע השוד וכן ברצח.
כאשר המשטרה וכן גורמים נוספים פותחים במרדף אחריו נאלץ שירמן להוכיח את חפותו ולגלות מי הפליל אותו.
החידה השישית הוא הספר השני בסדרת ספרי המתח מאת הסופר והעיתונאי הישראלי יאיר לפיד, המתארים את עלילותיו של הבלש הפרטי ובלש המשטרה לשעבר ג'וש שירמן.
הספר יצא לאור בשנת 2001.
הספר נפתח בעת שהגר הוסמן פונה לשירמן ומבקשת לשכור את שירותיו כדי לאתר את בתה, יערה, שנעלמה בעודה בת 9 מן הגן שליד ביתה בשכונת בבלי שבתל אביב.
אף כי שירמן מסרב בתחילה לבקשת האם, הוא נעתר ולוקח על עצמו את הטיפול בחקירה.
עד מהרה מתברר לשירמן כי יערה היא אחת משש ילדות שנעלמו החל משנת 1989 ועד לשנת 2001. גופותיהן של ארבע מן הילדות נמצאו בחולות ראשון לציון כשגרונן משוסף.
עד מהרה מתברר לשירמן כי הוא במרדף אחר רוצח סדרתי החוטף ילדות ורוצח אותן.
האשה השניה הוא השלישי בסדרת ספרי המתח מאת הסופר והעיתונאי הישראלי יאיר לפיד, המתארים את עלילותיו של הבלש הפרטי ובלש המשטרה לשעבר ג'וש שירמן.
הספר יצא לאור בשנת 2006.
הספר נפתח בעת ששירמן, אשר מצא את עצמו ללא עבודה והרחיב עקב כך את תחום עיסוקו גם למגזר האבטחה, משמש כשומר ראשה של סופי קליינמן, אשתו השנייה של סוחר הסמים דוביק קליינמן.
קליינמן הוא האיש שבראש ארגון פשיעה רחב היקף, העומד בפני צו הסגרה להולנד וכלוא בישראל בטרם משפטו.
בני הנדל, עורך דינו של קליינמן, רוצה בשירותיו של שירמן משני טעמים.
האחד הוא חששו כי נחי אביחיל, ראש ארגון הפשע המתחרה, אשר כנגדו הוא מנהל מעין "מלחמה", הכוללת חיסולים והתנקשויות בחברים בכירים בארגון ובהם אביו של אביחיל, עלול לפגוע בסופי כנקמה.
הטעם השני הוא הפחד של קליינמן שמא סופי בוגדת בו עם מאהב בשעה שהוא בכלא.
בתחילה שירמן נרתע מן העבודה בעבור קליינמן, אולם בשל העובדה כי הוא נותר ללא עבודה אחרת הוא מסכים.
מהר מאוד מוצא עצמו שירמן בעיצומו של רומן אהבים עם סופי, אותה הוא אמור לאבטח.
באחד הלילות ישנו חשד לפריצה לוילה בה גרה סופי בתל ברוך.
אף כי אין בחשד ממש העימות שפורץ עקב כך בין שירמן לסופי מביא לסיום פרשיית האהבים.
זמן קצר אחר כך נרצחת סופי באכזריות.
רימון יד שהושלך לעברה בכניסה לביתה הורג אותה במקום.
קליינמן, בעלה הכלוא אשר זועם על ג'וש בשל הרומן שניהל עם אשתו, פוקד על שניים מן הבריונים שעובדים עבורו, סרגיי 1 וסרגיי 2 להכות את שירמן.
על אף זאת שוכר קליינמן את שירמן למצוא את מי שרצח את אשתו.
במקביל מנהל שירמן, עבור אלה, זונה לשעבר, חקירה כדי לאתר את אחותה התאומה.
ג'ושוע "ג'וש" נוויל קרטר הוא כדורסלן אמריקאי המשחק בעמדת הסמול פורוורד בקבוצת אגו רת'ימנו.
קרטר שיחק באוניברסיטת טקסס A&M עד שנת 2009, והוביל את ה-NCAA באחוזים מעבר לקשת השלוש בשנת 2007 עם 50 אחוזים.
החל את הקריירה האירופאית שלו בעונת בקבוצת אולדנבורג מהבונדסליגה, שהשתתפה באותה עונה ביורוליג.
שם שיחק לצד ריקי פולדינג וג'ייסון גארדנר.
בחודש אוגוסט 2010 חתם בקבוצת מכבי אשדוד, בה הגיע לממוצעים של 17.1 נקודות ו-5.2 ריבאונדים למשחק בעונתו הראשונה בקבוצה.
בעונת העמיד קרטר ממוצעים של 17.1 נקודות כמו בעונתו הראשונה ו-4 ריבאונדים למשחק בעונה הסדירה.
בסך הכל קלע קרטר 872 נקודות בשנתיים באשדוד.
לקראת עונת חתם קרטר בספרטק סנקט פטרסבורג מהליגה המקצוענית הרוסית.
לאחר עונה אחת, חתם במונטפסקי סיינה מהסרייה A.
לקראת עונת חתם בקבוצה הטורקית טורק טלקום מליגת העל הטורקית.
ב-20 ביוני חתם בדינמו סאסארי מהסרייה A.
ב-2 בינואר (עונת 2018–2019) חתם במכבי אשדוד עד סוף העונה, ובכך החל את עונתו השלישית במועדון.
ב-12 בפברואר רשם את הבכורה המחודשת במועדון, וקלע 16 נקודות בניצחון הביתי על עירוני נס ציונה.
מתחילת עונת 2019–2020 משחק קרטר בקבוצת אגו רת'ימנו מליגה איי 1 אתניקי ביוון.
ג'ושוע מייקל "ג'וש" ריצ'רדסון הוא כדורסלן אמריקאי המשחק בעמדות הקלע והסמול פורוורד, בקבוצת מיאמי היט מליגת ה-NBA.
ריצ'רדסון נולד באדמונד שבאוקלהומה, בנם של מייקל ואליס.
למד בתיכון סנטה פה באוקלהומה וב-2011 החל ללמוד תואר ראשון בפסיכולוגיה באוניברסיטת טנסי.
הוא שיחק במדי קבוצת הכדורסל של האוניברסיטה במשך ארבע שנים, בשנתו האחרונה השיג ממוצע של 16 נקודות, 4.5 ריבאונדים, 3.6 אסיסטים ו-2.1 חטיפות למשחק.
בתום העונה נבחר לחמישיית העונה וחמישיית ההגנה של ליגת ה-SEC.
בדראפט ה-NBA 2015 נבחר ריצ'רדסון בסיבוב השני במקום ה-40 על ידי מיאמי היט.
הוא נבחר לרוקי החודש של אזור המזרח עבור חודש מרץ 2016, במהלכו השיג ממוצע של 12 נקודות ו-2.1 אסיסטים למשחק.
בספטמבר 2017 חתם על הארכת חוזה במיאמי ל-4 עונות נוספות, החל מעונת , עבור כ-42 מיליון דולר.
ב-10 בפברואר 2019 קלע שיא קריירה של 37 נקודות במשחק קבוצתו מול גולדן סטייט ווריורס.
ב-6 ביולי 2019 הועבר לפילדלפיה 76', כחלק מטרייד בין ארבע קבוצות בו השתתפו גם פורטלנד טרייל בלייזרס ולוס אנג'לס קליפרס.
לקראת עונת הועבר עם טיילר ביי בטרייד לדאלאס מאבריקס, תמורת סת' קרי.
ביולי 2021 הועבר ריצ'רדסון בטרייד לבוסטון סלטיקס, תמורת מוזס בראון.
ג'ושגון דינייב (באזרית: Coşqun Diniyev; נולד ב-13 בספטמבר 1995 בבאקו שבאזרבייג'ן) הוא כדורגלן אזרי, המשחק בעמדת הקשר האחורי בקבוצת זירה מליגת העל האזרית ובנבחרת אזרבייג'ן.
דינייב החל את הקריירה המקצועית שלו באינטר באקו מליגת העל האזרית.
ב-18 בנובמבר 2012 ערך דינייב את הופעת הבכורה שלו במועדון, כשנכנס כמחליף בדקה ה-88 בניצחון 0–2 על טוראן טובוז במסגרת המחזור ה-13 בליגה.
הוא ערך שתי הופעות בלבד בעונת .
בעונת ערך דינייב שבע הופעות ליגה נוספות.
בעונת הפך דינייב לשחקן הרכב קבוע במועדון, וערך 26 הופעות ליגה.
ב-12 בספטמבר 2014 הבקיע דינייב את שער הבכורה שלו במועדון, שער בניצחון 1–3 על אראס נחצ'יבאן במסגרת המחזור החמישי בליגה.
הוא הוסיף שער ליגה גם במחזור הבא, וסיים את העונה עם שני שערי ליגה.
לקראת עונת עבר דינייב לקרבאך, גם היא מליגת העל האזרית.
ב-15 ביולי 2015 הוא ערך את הופעת הבכורה שלו במועדון, כשנכנס כמחליף בדקה ה-74 בתיקו 0-0 נגד רודאר פלייבליה במסגרת סיבוב המוקדמות השני של ליגת האלופות.
ב-10 באוגוסט ערך דינייב את הופעת הבכורה שלו בליגה במדי המועדון, כששיחק 90 דקות בתיקו 2-2 נגד גבאלה במסגרת המחזור הראשון בליגה.
ב-20 בספטמבר הבקיע דינייב את שער הבכורה שלו במועדון, שער בפנדל בדקה ה-38 בניצחון 2–3 על קפאז, אותה מאמן אביו שאהין דינייב, במסגרת המחזור החמישי בליגה.
ב-1 באוקטובר ערך דינייב את הופעת הבכורה שלו במפעל אירופי, כשנכנס כמחליף בדקה ה-68 בניצחון 0–1 על אנדרלכט במסגרת שלב הבתים של הליגה האירופית.
בסך הכל ערך דינייב 32 הופעות ליגה בעונת , בה זכתה קרבאג באליפות אזרבייג'ן.
ב-25 במאי 2016 נכנס דינייב כמחליף בדקה ה-77 בניצחון 0–1 על נפטצ'י באקו בגמר הגביע האזרי.
ב-7 ביוני 2015 ערך דינייב את הופעת הבכורה שלו בנבחרת אזרבייג'ן, כשנכנס כמחליף לקראת המחצית השנייה בהפסד 1–4 לנבחרת סרביה במשחק ידידות.
אביו של דינייב הוא כדורגלן העבר שאהין דינייב.
אחיו הגדול של ג'ושגון, כרים, גם הוא כדורגלן.
נבחרת אזרבייג'ן עד גיל 23
משחקי הסולידריות האיסלאמית (1): 2017
ג'ושוע רוברט ריסדון (נולד ב-27 ביולי 1992) הוא כדורגלן אוסטרלי המשחק בעמדת המגן הימני בווסטרן יונייטד ובנבחרת אוסטרליה.
ב-28 בנובמבר 2010, ריסדון ערך את הופעת הבכורה שלו במדי פרת' גלורי נגד נורת' קווינסלנד פיורי.
את שערו הראשון בקריירה כבש במחזור ה-26 של עונת 13–2012 בליגת העל האוסטרלית, כשהעניק לקבוצתו בדקה ה-94 את שער הניצחון ב-2–3 נגד מלבורן ויקטורי.
ב-20 ביולי 2013, ריסדון שיחק כחלק משחקני האולסטאר של הליגה האוסטרלית במשחק ידידות נגד מנצ'סטר יונייטד.
ריסדון כבש את שערו השני בקריירה ב-28 במרץ 2015, כששוב העניק לקבוצתו בדקה ה-88 את שער הניצחון ב-2–3 נגד וסטרן סידני וונדררס.
במאי 2017 ריסדון עזב את פרת' גלורי ועבר אל וסטרן סידני וונדררס.
ריסדון ערך את הופעת הבכורה שלו במדים הלאומיים במשחק מוקדמות מונדיאל 2018 נגד נבחרת בנגלדש ב-17 בנובמבר 2015.
במאי 2018, הוא נבחר לסגל השחקנים של הנבחרת למונדיאל 2018 ברוסיה.
ג'ושוע "ג'וש" כץ הוא ג'ודוקא אוסטרלי יהודי אשר מתחרה בקטגוריית המשקל עד 60 ק"ג.
הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לדיורבק אורוזבוייב האוזבקי.
אחיו הגדול ניית'ן כץ, גם הוא ג'ודוקא מאוסטרליה שהתחרה באולימפיאדת ריו 2016.
ג'ושוע "ג'וש" כהן הוא כדורגלן אמריקאי-ישראלי המשחק בעמדת השוער.
כהן שיחק בליגת הקולג'ים של ארצות הברית (NCAA) בקבוצת הכדורגל של אוניברסיטת קליפורניה בסן דייגו בשנים 2010–2013, ובמדיה שיחק 51 משחקי ליגה.
בעונת 2012 היה השוער בעל אחוז הספיגות הנמוך ביותר ואחוז ההצלות הגבוה ביותר.
ב-25 בינואר 2014 זומן לשבוע מבחן בקבוצת הכדורגל פילדלפיה יוניון, אך הקבוצה החליטה לוותר עליו.
לאחר הקולג' הופיע 11 הופעות בבורלינגהאם מליגת USL השנייה, ורשם אחוז ספיגות נמוך של 0.6 ספיגות למשחק.
ב-10 באוגוסט 2015 חתם באורנג'קאונטי בלוז, ושיחק במדיה בעונות 2015 ו-2016.
ב-2018 עבר לשחק במדי סקרמנטו, וזכה במקום השני בתואר "השוער המצטיין של העונה".
ב-19 ביולי 2019 סיכם לשנתיים במכבי חיפה, שלא הייתה צריכה לשלם דמי העברה, וב-22 ביולי חתם באופן רשמי על חוזה של 120 אלף דולר לעונה.
ב-21 בספטמבר 2019 ערך את הופעת הבכורה שלו בקבוצה בהפסד הליגה 0–1 למכבי תל אביב, לאחר שהחליף את השוער הראשון של הקבוצה, גיא חיימוב, שנפצע.
במחזורים הבאים שב חיימוב לשער הקבוצה, אך עד מהרה תפס כהן את מקומו בהרכב והפך לשוער הראשון של הקבוצה.
ב-31 באוגוסט 2020 האריך את חוזהו במועדון בשנתיים נוספות, עד 2022.
בסיום עונת 2020/2021 זכה בתואר "שחקן העונה בליגת העל" לעונה זו מטעם מנהלת הליגות לכדורגל.
באותה עונה זכתה מכבי חיפה באליפות, כאשר כהן ספג את מספר השערים הנמוך בליגה (21 מתוך 29 השערים שספגה הקבוצה), עצר ארבעה פנדלים ואף בישל שער אחד.
בסוף עונת 2022/2023, עם סיום חוזהו, עזב את מכבי חיפה לאחר ארבע עונות במועדון.
ב-14 בדצמבר 2023 חתם לשנתיים באטלנטה יונייטד מליגת ה־MLS.
ב-20 בנובמבר 2025 שוחרר מהמועדון.
כהן נולד במאונטיין ויו, קליפורניה, ארצות הברית, והוא יהודי.
לו תואר ראשון בביו-הנדסה ובמדעי המחשב.
ב-27 בדצמבר 2019 קיבל מעמד של תושב ארעי בישראל.
ב-20 בפברואר 2021 קיבל אזרחות ישראלית, עם מעמד של עולה חדש.
ב-21 בנובמבר 2022 התחתן עם איימי.
ג'ושוע בנג'מין "ג'וש" טראנק הוא במאי קולנוע, תסריטאי ועורך אמריקאי יהודי.
הוא ידוע בבימוי סרט המדע הבדיוני "כרוניקה בזמן אמת" משנת 2012, סרט גיבורי העל "ארבעה מופלאים" וסרט הפשע הביוגרפי "קפונה".
במהלך ראיון עם קווין סמית' בפודקאסט "Fatman on Batman", טראנק דן באריכות במקורות הקריירה שלו.
הוא תיאר את סרטון היוטיוב שלו "דקירה ביום הולדתה ה-22 של ליה", שהפך פופולרי מאוד בין לילה לאחר יציאתו, כנקודת פריצה משמעותית בקריירה שלו.
בעקבות זאת, טראנק עבד על דרמת הטלוויזיה של רשת ספייק "The Kill Point" משנת 2007 כתסריטאי, במאי ועורך.
ב-2009 ערך את הסרט העצמאי "מעריץ גדול", בכיכובו של פאטון אוסוולט.
הוא שימש גם כמפיק-שותף והיה לו תפקיד קטן בסרט.
בשנת 2011 ביים טראנק את סרטו העלילתי הראשון, "כרוניקה בזמן אמת", שיצא ב-3 בפברואר 2012 על ידי פוקס המאה העשרים והכניס מעל 125 מיליון דולר ברחבי העולם.
עם תקציב של מיליון 12 דולר, הסרט התקבל יפה על ידי המבקרים, והשיג ציון של 85% באתר עגבניות רקובות.
עם שחרור הסרט, בגיל 27, טראנק הפך לבמאי הצעיר ביותר שסרטו ניצב במקום הראשון בטבלת שוברי הקופות בארצות הברית, מותיר מאחוריו את סטיבן ספילברג (שהיה בן 28, כשיצא שובר הקופות "מלתעות") וג'יימס קמרון (שהיה בן 30, עם יציאת "שליחות קטלנית").
הסרט עורר התעניינות רבה בו מצד האולפנים בהוליווד ושמו נקשר לסרט הספין-אוף של ספיידרמן מבית סוני, "ונום", הפקת "הכוכב האדום" של האחים וורנר והעיבוד הקולנועי של סוני למשחק הווידאו "Shadow of the Colossus"; עם זאת, טרנק דחה את הפרויקטים הקולנועיים הללו.
לא מרוצה באותה מידה מהמוצר המוגמר, השחקן טובי קבל, שעבד עם טראנק על הסרט, תמך בטענתו של טראנק.
ביוני 2014 הוכרז כי טראנק יביים סרט נפרד בסדרת "מלחמת הכוכבים", אך הוא עזב את הפרויקט פחות משנה לאחר מכן.
טראנק ציין שזו הייתה החלטה אישית, אולם בכמה כלי תקשורת נמסר כי הוא פוטר מהפרויקט בגלל סוגיות שעלו במהלך הפקת "ארבעה מופלאים", בעיקר חוסר תקשורת עם מפיקי הסרט וכי לוקאס פילם החליטה לחפש במאי אחר.
בריאיון ל"לוס אנג'לס טיימס" הוא אמר שהסיבה שעזב את הסרט היא מפני שהוא רצה לעשות משהו מקורי ובקנה מידה קטן יותר, בשל כמות הביקורות שספג ברשתות החברתיות במהלך צילומי "ארבעה מופלאים".
טראנק כתב וביים את "קפונה", סרט ביוגרפי אודות אל קפונה, עם טום הארדי בתפקיד הראשי.
הוא יצא כווידאו לפי דרישה ב-12 במאי 2020.
ג'ושוע בנג'מין טראנק נולד בלוס אנג'לס, הוא בוגר בית הספר התיכון בוורלי הילס משנת 2002. בתחילת אוקטובר 2013 התחתן עם התסריטאית קריסטין ור לינדן, הם התגרשו בשנת 2017. אביו, ריצ'רד טראנק, הוא זוכה פרס האוסקר ובמאי סרטים תיעודיים.
+ כותר שנה במאי תסריטאי מפיק הערות דקירה ביום הולדתה העשרים ושתיים של ליה 2007 סרט קצר נקודת ההרג סדרת טלוויזיה (5 פרקים) מעריץ גדול 2009מפיק-שותף כרוניקה בזמן אמת 2012 סרט הביכורים כבמאי ארבעה מופלאים 2015 קפונה 2020
שנה פרס קטגוריה סרט תוצאה 2013 האיגוד המקוון לקולנוע וטלוויזיה סרט הביכורים הטוב ביותר כרוניקה בזמן אמת 2016 פרס (ראזי) פטל הזהב הבמאי הגרוע ביותר ארבעה מופלאים התסריט הגרוע ביותר שותף עם סיימון קינברג וג'רמי סלייטר
באסט הוא שחקן וזמר אמריקאי.
באסט נולד וגדל באושנסייד, קליפורניה בארצות הברית להורים טיילור ולורה, ויש לו חמש אחיות.
ההיכרות הראשונה שלו עם מחזות זמר הייתה בגיל 8, כשהיה ניצב בהפקה בית ספרית של היי סקול מיוזיקל.
מאז הוא כיכב בלמעלה משלושים הפקות מוזיקליות.
באסט גם שר ומנגן בפסנתר, גיטרה ותופים.
התפקיד המהותי הראשון של באסט היה בשנת 2018, בו גילם את התפקיד המשני של איידן פיטרס בסדרת הטלוויזיה של ערוץ דיסני, "הארלי באמצע".
באסט לוהק לתפקידו הראשי הראשון שלו בגיל 17 לתפקיד ריקי בוון, הפרוטגוניסט הגברי, בהיי סקול מיוזיקל: המחזמר: הסדרה.
הסדרה שודרה במשך 4 עונות והסתיימה באוגוסט 2023. על פי Playbill, באסט כתב יחד עם אוליביה רודריגו, המשחקת לצידו בסדרה, את השיר "Just For a Moment" לפסקול הסדרה.
בתחילת 2020 הוא חתם עם חברת הכישרונות והבידור "United Talent Agency", וכמו כן גם על חוזה הקלטות עם חברת וורנר רקורדס.
הוא הוציא לאור את הסינגל הראשון שלו, "Common Sense", בפלטפורמות המוזיקה ב-3 באפריל 2020.
באסט הוציא לאור את המיני אלבום הראשון שלו, Joshua Bassett, ב-12 במרץ 2021, עם הסינגל, "Lie Lie Lie", אשר יצא מוקדם יותר, ב-14 בינואר 2021. נכון לחודש אוקטובר 2021, הוא צבר כ-143.8 מיליון השמעות בפלטפורמות הסטרימינג.
ב-3 בדצמבר של אותה השנה הוציא את שלישיית הסינגלים "Crisis", "Secret" ו"Set Me Free" עם וידאו קליפים נלווים.
ב־23 בספטמבר 2022 הוציא לאור את המיני אלבום השני שלו, "Sad Songs In a Hotel Room", הכולל שישה שירים חדשים, כולל הסינגלים "Smoke Slow" ו-"Lifeline".
ב-17 ביולי 2024, באסט הכריז על אלבום הבכורה שלו בשם The Golden Years, שיצא לאור ב-26 ביולי של אותה השנה.
במרץ 2025 פורסם כי באסט ישתתף בסרט "אני יכול רק לדמיין 2", סרט ההמשך לסרט האמונה המצליח מ-2018, "אני יכול רק לדמיין" , המופק על ידי סרטי ליונסגייט וחברת Kingdom Story Company ויגלם את דמותו של כריסטופר, גיסו של בארט.
באסט שר ומנגן בפסנתר, גיטרה, יוקולילי ותופים.
ב-10 במאי 2021 הוא יצא מהארון כחבר בקהילת הלהט"ב במהלך ריאיון.
ב-12 ינואר 2021 אושפז בשל אי-ספיקת לב.
בחודש דצמבר 2021 חשף כי היה קורבן להתעללות מינית כשהיה נער על ידי גבר המבוגר ממנו.
הוא חווה המרת דת קיצונית לנצרות בפברואר 2023. באסט שיתף בפומבי את אמונתו בינואר 2023, זמן קצר לפני הטבילה שלו.
שםשנהמיקומי שיא"—" מציין סינגל שלא נכנס למצעד או לא יצא לאור.אלבוםארצות הברית
שנהסדרהתפקיד הערות 2017 נשק קטלניוילפרק אחד 2018 השייקריות ברוקג'ון הנבל ג'ון (נער) הארלי באמצע איידן פיטרס 9 פרקים 2019 האנטומיה של גריי לינוס2 פרקים 2019–2023 היי סקול מיוזיקל: המחזמר: הסדרה ריקי בוון תפקיד ראשי
שנהסרטתפקידהערות2022עדיף נייט מאשר לעולם לא (אנ')אנתוני פוסטרלילה מוטרף במוזיאון: שובו של קאמונרהניק דייליאני יכול רק לדמיין 2כריסטופר
שנה פרס קטגוריה עבודה מועמדתתוצאהמקור 2020פרסי בחירת הילדים של ניקלודיאון כוכב טלוויזיה אהוב היי סקול מיוזיקל: המחזמר: הסדרה202120222024פרס בחירת הילדים של ניקלודיאוןכוכב טלוויזיה אהוב (ילדים)
ג'ושוע סקוט "ג'וש" מקרוברטס הוא כדורסלן עבר אמריקאי, אשר שיחק בליגת ה-NBA בין השנים 2007–2018. ממוצעיו הכוללים לאורך 11 עונותיו בליגה הם 5.4 נקודות, 3.9 ריבאונדים ו-2.1 אסיסטים למשחק.
מקרוברטס נולד באינדיאנפוליס שבאינדיאנה, וגדל בעיר כרמל הסמוכה.
בשנת 2005 החל ללמוד באוניברסיטת דיוק, וכשחקן קבוצת הכדורסל שלה שיתף פעולה עם שחקני ה-NBA לעתיד ג'יי.
רדיק, שלדן ויליאמס, ג'רלד הנדרסון ולאנס תומאס.
בעונת 2006/2007 רשם ממוצעים של 13.0 נקודות, 7.9 ריבאונדים, 3.5 אסיסטים ו-2.5 חסימות למשחק, ובסיומה נבחר הן לחמישיית ההגנה והן לחמישייה השנייה של העונה במחוז ACC.
בקיץ 2007 עזב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.
בדראפט ה-NBA 2007 נבחר מקרוברטס בבחירה ה-37, על ידי פורטלנד טרייל בלייזרס.
בעונתו היחידה בקבוצה קלע 1.5 נקודות בממוצע למשחק בלבד.
בערב דראפט 2008 הועבר עם ברנדון ראש וג'ארט ג'ק בטרייד לאינדיאנה פייסרס, תמורת ג'ריד ביילס ואייק דיוגו.
לאורך 3 עונותיו עם הפייסרס שותף ב-147 מתוך 246 משחקי הקבוצה, ותרם 5.4 נקודות ו-4.0 ריבאונדים בממוצע למשחק.
לקראת עונת חתם על חוזה בלוס אנג'לס לייקרס.
באוגוסט 2012 היה מעורב בטרייד בין 4 קבוצות, אשר שלח אותו לשחק באורלנדו מג'יק; במסגרת הטרייד נשלחו לאורלנדו גם ניקולה ווצ'ביץ', מוריס הארקלס, אל הרינגטון, ארון אפללו וכריסטיאן איינגה, בעוד דווייט הווארד, כריס דוהון וארל קלארק נשלחו ללייקרס, אנדרו ביינום וג'ייסון ריצ'רדסון נשלחו לפילדלפיה 76', ואנדרה איגודלה נשלח לדנוור נאגטס.
בפברואר 2013, לאחר 41 משחקים באורלנדו, הועבר מקרוברטס בטרייד לשארלוט בובקאטס, בתמורה להאקים ווריק.
במשחק מול אורלנדו מג'יק ב-28 במרץ 2014, קלע שיא קריירה של 24 נקודות.
לאורך תקופתו בשארלוט שיחק ב-104 משחקים (פתח ב-97), והציג יכולת טובה עם ממוצעים של 8.7 נקודות, 5.4 ריבאונדים ו-3.9 אסיסטים למשחק.
בפלייאוף 2014 התעלה על עצמו עם 11.5 נקודות, 6.8 ריבאונדים ו-3.8 אסיסטים בממוצע למשחק, אך הבובקאטס הובסו בתוצאה 0–4 כבר בסיבוב הראשון, מול מיאמי היט.
לקראת עונת חתם במיאמי על חוזה ל-4 עונות, בסך כ-23 מיליון דולר.
בשל פציעות שונות בשתי רגליו, שותף ב-81 משחקים בלבד בין השנים 2014–2017, ולאורך התקופה קלע 4.1 נקודות בממוצע למשחק.
ביולי 2017 הועבר מקרוברטס בטרייד לדאלאס מאבריקס, אולם הוא שוחרר מהקבוצה בפברואר 2018, לאחר שני משחקים בלבד.
מאז לא חזר לשחק, ובכך למעשה פרש ממשחק בגיל 30.
ג'ושוע אהרון צ'ארלס הוא שחקן קולנוע, טלוויזיה ותיאטרון אמריקאי.
הוא ידוע בעיקר בזכות תפקידיו כוויל גרדנר בסדרת הדרמה "האישה הטובה", שזיכתה אותו בשתי מועמדויות לפרס אמי לפריים טיים.
צ'ארלס הוא בנם של לורה (לבית הנקשר), בעלת טור רכילות בעיתון "בולטימור סאן", ואלן צ'ארלס, מנהל פרסום.
הוא ממוצא יהודי מצד אביו, והוא מגדיר את עצמו כיהודי.
הוא החל את הקריירה שלו בגיל תשע.
הופעת הבכורה הקולנועית של צ'ארלס הייתה בסרט הקולנוע "היירספריי" של ג'ון ווטרס, בשנת 1988. בשנה שלאחר מכן הוא כיכב לצד רובין ויליאמס ואית'ן הוק בסרט "ללכת שבי אחריו" שהיה מועמד לאוסקר לסרט הטוב ביותר באותה שנה.
בין השאר שיחק בסרטים "שלושה במיטה אחת" ו"החיים שאחרי".
בשנת 2008 שיחק בעונה הראשונה של סדרת הדרמה "בטיפול".
לאחר מכן החל לשחק בסדרת הדרמה "האישה הטובה" של רשת CBS, את וויל גארדנר, שותף בכיר במשרד עורכי הדין, תפקיד עליו היה מועמד פעמיים לפרס אמי.
בשנת 2014 כיכב צ'ארלס בסרט הדרמה הצרפתי "אנשי הציפור" בדמותו של גארי ניומן, מהנדס אמריקני מעמק הסיליקון שמחליט לפתע לנטוש את עבודתו ואת אשתו, ומסתגר בחדרו במלון של שדה התעופה בפריז.
בשנת 2018 שיחק בתפקיד ראשי בסרט "חובבן".
משנת 2020 משחק בתפקיד ראשי בסדרה "הרחק" בהפקת נטפליקס.
בשנת 2022 שיחק במיני-סדרה "העיר הזאת שלנו" מבית רשת HBO.
בשנת 2023 גילם את דניאל דנדון בסדרת המדע הבדיוני הבריטית "הכוח" של אמזון פריים וידאו.
שיחק גם בסרט הדרמה "זיכרונות" (אנ') לצדם של ג'סיקה צ'סטיין ופיטר סארסגארד.
בשנת 2024 גילם את דמיאן במותחן הפסיכולוגי "אינסטינקט אימהי"
בספטמבר 2013 התחתן צ'ארלס עם רקדנית הבלט והסופרת סופי פלאק.
ב־9 בדצמבר 2014, פלאק ילדה את ילדם הראשון של בני הזוג, בן בשם רוקו.
ב־23 באוגוסט 2018, צ'ארלס פרסם בחשבון האינסטגרם שלו כי פלאק ילדה את ילדם השני, בת בשם אליאונור.
הוא מעריץ של בולטימור רייבנס ובולטימור אוריולס.
בכמה סרטים שבהם השתתף, הוא לבש כובע בייסבול של אוריולס.
באוקטובר 2023, צ'ארלס, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
ג'ושוע סוויקרד הוא דוגמן ושחקן אמריקאי.
סוויקרד נולד בקווינסי (אנ'), אילינוי, בנם של בוב, כומר בכיר בכנסייה המתודיסטית המאוחדת "סנט מת'יו" בבלוויל (אנ'), אילינוי, ושל ג'ינה, מורה לפיתוח קול.
יש לו שלוש אחיות, אליסה קרלייל (שנשואה ויש לה בן בשם אליסטר), קליה ואליינה סוויקרד.
הוא למד בבית הספר התיכון גלנווד (אנ') ולאחר מכן למד במכללת דופייג' (אנ') שם למד חשבונאות במשך שנתיים.הוא דגמן כשש שנים בשיקגו.
סוויקרד החל את קריירת הדוגמנות שלו בשנת 2010, כשהופיע במגזין "Oh lala", ושוב בשנת 2012. בשנת 2013 הצטלם עבור המגזין "Q".
הוא מיוצג בסוכנות הדוגמנות "וילהלמינה" (אנ') בשיקגו.
הוא ערך את הופעת הבכורה שלו בשנת 2015 בתפקיד אורח בפרק של סדרת הטלוויזיה "קייסי אנדרקאבר".
באותה שנה הוא שיחק בתפקיד חוזר בסדרת טלוויזיה "ליב ומאדי".
בתחילת 2017 הוא לוהק לסרט בשם "Roped" לצד ספנסר נוויל.
הוא הודיע על כך בחשבון האינסטגרם שלו בספטמבר.
בסוף 2017 לוהק לאופרת הסבון "ג'נרל הוספיטל".
הוא הופיע לראשונה בסדרה ב-21 בפברואר 2018.
בשנת 2020 לוהק לתפקיד ראשי בסרט "חג מולד בקליפורניה" של נטפליקס.
בשנת 2021 שיחק בסרט ההמשך "חג מולד בקליפורניה: אורות העיר".
בדצמבר 2018 הודיע ג'וש על אירוסיו עם בת זוגו השחקנית לורן סוויקרד (אנ').
הזוג התחתן ב-6 ביולי 2019. באפריל 2021 נולדה בתם הראשונה; ב-26 בפברואר 2023, נולד בנם השני.
+שנהסרטתפקידהערות2020Ropedקולטוןחג מולד בקליפורניה (אנ')ג'וזףגם מפיק-שותף2021חג מולד בקליפורניה: אורות העיר (אנ')ג'וזףגם מפיק2023Holiday in the Vineyardsקרטר בולדווין
+ שנה סדרה תפקיד הערות 2015–2016 ליב ומאדי טוד סטטסון 4 פרקים 2016 קייסי אנדרקאברשחקן כדורגל פרק: "Virtual Insanity" 2018 רוק בבית הספר רודריגו פרק: "Photograph" 2018–הווה ג'נרל הוספיטל (אנ') הריסון צ'ייס 537 פרקים2022חג הוליוודיכריסטופרסרט טלוויזיה של HBO Max
ג'וש קאודרי הוא שחקן קולנוע וטלוויזיה אמריקאי.
קאודרי נולד בליטל רוק, ארקנסו.
בזמן שהוא למד בבית הספר התיכון סילבן הילס בשרווד, ארקנסו, הוא עזר להקים קבוצת אלתור עם החבר הקרוב וס בנטלי ואחיו פטריק ודמיאן באנטינג, שנקראת B (3) + C.
בהמשך סיים את לימודיו באוניברסיטת ארקנסו בתואר ניהול שיווק, משחק ופסיכולוגיה.
בשנת 2012 הופיע קאודרי בסרט "הנוקמים".
לאחר מכן, הדמות אותה שיחק עברה לסדרת הטלוויזיה "סוכני S.H.I.E.L.D." בשנת 2013.
בשנת 2016, הוא שיחק בתפקיד "הנרי שו ג'וניור" בסרט הקולנוע, חיות הפלא והיכן למצוא אותן.
שנה כותרת תפקיד הערות 2009 טיפול זוגי קונה בחנות אופנועים ללא קרדיט 2012 Hirokin מנהיג המורדים הנוקמים הסוכן טיילר 2014 גודזילה טייס 2015 i-Lived מנהל מס' 2 2016 חיות הפלא והיכן למצוא אותן הנרי שו ג'וניור / סנטור שו2021שומר טינההסוכן האברד2024Bonus Trackטובי
שנה כותרת תפקיד הערות 2012 Sullivan & Son בחור צעיר פרק אחד 2013 סוכני SHIELD הסוכן טיילר 2015 זהות נרדפת הסוכן סמית' 2 פרקים 2018 מאדים כריס אוונס פרק אחד 2021 גורל: סאגת ווינX מייק פיטרס
שנה כותרת תפקיד הערות 2017 לגו מארוול גיבורי העל 2 סטיב רוג'רס / קפטן אמריקה מדבב
ג'ושוע קנת ריצ'רדס הוא טיקטוקר ויוטיובר קנדי.
הוא פעיל במספר פלטפורמות מדיה חברתית ומשמש כמנהל האסטרטגיה הראשי בחברת טרילר .
ריצ'רדס נולד ב-31 בינואר 2002 בקולד ספרינגס, אונטריו.
יש לו שני אחים צעירים, אוליביה וויליאם.
הוא למד בתיכון הקתולי סנט מרי.
ריצ'רדס פעיל מאוד ברשתות החברתיות השונות, ומוכר בעיקר בקרב בני נוער.
נכון ליוני 2021, ערוץ הטיקטוק של ריצ'רדס מונה 25.2 מיליון עוקבים (מה שהופך אותו לטיקטוקר ה-53 בגודלו מבחינת מספר עוקבים), בעוד שערוץ היוטיוב שלו מונה 2.41 מיליון רשומים וחשבון האינסטגרם שלו מונה 7.3 מיליון עוקבים.
לרוב הוא מעלה סרטוני ריקוד, ליפ-סינק ומערכוני וידאו קצרים.
מאז ינואר 2020 הוא מתגורר בבית "סווי".
במרץ 2020 ריצ'רדס הוציא לאור שיר דיס על ליל האדי בשם "Still Softish", יחד עם הטיקטוקר ברייס הול.
ריצ'רדס הוא מייסד שותף של TalentX Entertainment.
ביולי 2020, ריצ'רדס היה לאמן הראשון שחתם על חוזה הקלטות עם Talent X וורנר רקורדס.
הוא משקיע ומנהל האסטרטגיה הראשי בחברת טרילר .
על פי דו"ח פורבס שפורסם באוגוסט 2020, ריצ'רדס הרוויח 1.5 מיליון דולר בשנת 2019 מעסקאות החסות הרבות שלו, מה שהופך אותו לכוכב הטיקטוק החמישי מבחינת כמות הרווחים.
בשנת 2022 דורג במקום ה־17 ברשימת יוצרי התוכן המרוויחים ביותר של פורבס, עם רווחים של כ־5 מיליון דולר בשנת 2021.
ג'ושוע "ג'וש" ניבו הוא כדורסלן אמריקאי-סלובני המשחק בעמדת הסנטר באולימפיה מילאנו.
בתחילת דרכו ניבו שיחק פוטבול, ועבר לכדורסל רק בחטיבת הביניים.
הוא למד בבית הספר התיכון סיפרס לייקס ושיחק בקבוצת הכדורסל שלו עם דיארון פוקס.
בשנתו האחרונה בתיכון הוא עזר לקבוצה להגיע לרבע גמר המדינה.
בסוף העונה עבר ניבו לאוניברסיטת סנט פרנסיס.
ניבו גבה בכמעט שמונה סנטימטרים והעלה 22 קילוגרם ממשקלו בשנתיים הראשונות במכללה.
בעונתו הראשונה הוא העמיד ממוצעים של 4.9 נקודות ו-5.1 ריבאונדים למשחק.
ב-2 בפברואר 2017 קלע שיא קריירה של 24 נקודות ו-11 ריבאונדים הניצחון 78–61 על מכללת סנט פרנסיס ברוקלין.
בשנתו השנייה העמיד ניבו ממוצעים של 12 נקודות ו-8.3 ריבאונדים למשחק, ונבחר לחמישייה השלישית ולשחקן ההגנה של כל האזור הצפון מזרחי לאחר שבמהלך העונה רשם 89 חסימות.
בתום העונה עבר לאוניברסיטת טקסס A&M.
ב-12 בפברואר 2019 קלע ניבו שיא עונתי של 21 נקודות ו-7 ריבאונדים במהלך הניצחון 81–80 על אוניברסיטת אלבמה.
בשנתו השלישית פתח ניבו פעמיים בחמישייה והעמיד ממוצעים של 8.1 נקודות ו-5.3 ריבאונדים למשחק.
הוא החמיץ את רוב ההכנות לקראת עונתו האחרונה במכללות בעקבות קרע בשריר הירך.
ב-22 בפברואר 2020 הוא קלע שיא עונתי של 21 נקודות הניצחון 87–75 על אוניברסיטת מיסיסיפי.
בשנתו האחרונה העמיד ניבו ממוצעים של 12.5 נקודות ו-6.2 ריבאונדים למשחק.
ב-26 ביולי 2020, לאחר שלא נבחר בדראפט ה-NBA 2020, חתם ניבו בהפועל אילת מליגת העל בכדורסל.
הוא עזב את הקבוצה במהלך מבצע שומר החומות והקבוצה החתימה במקומו את דרק אוגביידה.
בעונה שלאחר מכן חתם ניבו בז'לגיריס קובנה מליגת העל הליטאית והיורוליג.
במפעל היבשתי בעונה זו קלע ניבו 9 נקודות בממוצע למשחק והוריד בממוצע 6.2 ריבאונדים.
ב-1 ביולי 2022 הוחתם על ידי מכבי תל אביב לשנתיים.
בעונתו הראשונה בקבוצה פתח ניבו בחמישיית הקבוצה ב-33 מתוך 39 משחקים בהם שיחק והיווה שחקן מרכזי בקבוצה שזכתה באליפות בעונת 2022/2023 בליגת העל בכדורסל.
ב-24 ביוני 2024 חתם לשנתיים באולימפיה מילאנו.
ג'ושוע צ'ארלס פנס הוא שחקן אמריקאי.
פנס נולד בסנטה מוניקה, קליפורניה.
אביו הוא סוכן נדל"ן ואמו מורה בבית ספר יסודי.
הוא למד בדארטמות' קולג' בהנובר, ניו המפשייר, שם היה חבר באחוות "Psi Upsilon" וגם חלק מנבחרת החתירה.
הוא עבר ללוס אנג'לס בשנת 2007, ונשאר בגלל שינויים שעשה בקריירה.
מאז אוגוסט 2017, פנס נמצא במערכת יחסים עם השחקנית והמוזיקאית אמנדה "איי ג'יי.
פנס הופיע לראשונה בסרט הקולנוע שומר המדינה משנת 2006, בתפקיד ללא קרדיט.
לאחר מכן הופיע בסרט הקולנוע "הרשת החברתית" בשנת 2010 כטיילר ווינקלבוס, לצד ארמי האמר.
פנס מילא את תפקיד טיילר ווינקלבוס במהלך הצילומים ופניו של האמר הושתלו על גופו של פנס לאחר הפקה כדי ליצור אשליה של תאומים זהים.
כמו כן נעשה שימוש בצילום במסך מפוצל.
כמו כן הוא גילם את קמרון ווינקלבוס בסצנות מסוימות.
פנס מופיע גם בתפקיד קמע בסצנות אחרות בסרט.
בשנת 2012, גילם פנס קצין זעיר בסרט "באטלשיפ", לצידו של ליאם ניסן (איתו עבד בעבר בסרטו של כריסטופר נולאן, "עלייתו של האביר האפל").
ביוני 2012, נבחר פנס להיות שגריר של סוכנות הסיוע הבינלאומית "Mercy Corps", וכתב בלוג בהפינגטון פוסט על הסיור הראשון בהאיטי.
פנס הופיע גם בסרט הפשע "יחידת גנגסטרים" משנת 2013 בתפקיד דאריל גייטס, ובדרמת הספורט משנת 2014 "יום הבוחר".
בשנים 2019–2024 שיחק פנס בתפקיד ראשי בסדרת הטלוויזיה "צרות טובות" בחמש עונותיה ברשת Freeform, שם הוא גילם את דניס קופר.
שנה סרט תפקיד הערות 2006 שומר המדינה בונסמן ללא קרדיט 2009 The Things We Carry לאנס 2010 הרשת החברתית טיילר וינקלווס (אנ') והתאום שלו 2012 באטלשיפ צ'יף מור The Silent Thief אלכס ניקסון עלייתו של האביר האפל ראס-אל-גול הצעיר איפה אלברט?
(אנ') קיווין 2013 יחידת גנגסטרים דריל גייטס (אנ') In Lieu of Flowers אריק 2014 יום הבוחר (אנ') בו קלהאן The Algerian פטריק 2016Victor ג'ימיThe Sweet Lifeסטיב לה לה לנד ג'וש2019Hoseaדונובן
ג'ושוע ג'ון קבאלו הוא כדורגלן אוסטרלי המשחק בעמדת המגן השמאלי והקשר באדלייד יונייטד.
קבאלו שיחק במחלקות הנוער של מלבורן ויקטורי ומלבורן סיטי, ולאחר מכן שולב בקבוצת המילואים של מלבורן סיטי.
ב-5 באפריל 2019 הודיעה מלבורן סיטי כי חוזהו של קבאלו לא יחודש.
ב-24 ביוני 2019 הצטרף לווסטרן יונייטד, העולה הטרייה לליגת העל.
ב-10 בפברואר 2021 הודיע המועדון על שחרורו.
ב-18 בפברואר 2021 חתם על חוזה עד לתום העונה באדלייד יונייטד מליגת העל האוסטרלית.
לאחר חצי-עונה מוצלחת, בה פתח ב-15 משחקים, שותף בשלושה נוספים וזכה בפרס "הכוכב העולה" של המועדון, חתם על חוזה לשנתיים נוספות.
באוקטובר 2021 יצא קבאלו מהארון כגיי בציוץ בטוויטר ובסרטון שפרסם יחד עם אדלייד יונייטד, ובכך היה לאחד מהכדורגלנים המקצוענים הפעילים הבודדים בעולם שיצאו מהארון.
כדורגלנים רבים, פעילים ושאינם, פרסמו הודעות תמיכה בקבאלו, ביניהם אנטואן גריזמן, ג'רארד פיקה, רפאל וראן, ריו פרדיננד, גארי ליניקר ועוד.
גם מועדוני כדורגל רבים, כגון יובנטוס, ארסנל, ליברפול וברצלונה שיתפו את הציוץ והביעו תמיכה בקבאלו.
ג'ושוע (ג'וש) דייוויד אנגריסט הוא כלכלן אמריקאי-ישראלי המתמחה בכלכלת עבודה, כלכלה עירונית וכלכלת חינוך, זוכה פרס נובל לכלכלה לשנת 2021 (יחד עם חידו אימבנס) על תרומתם לתיאוריות מחקר נסיבתי וכלכלת עבודה.
בחצי השני של הפרס באותה שנה זכה דייוויד קארד.
אנגריסט מלמד בקתדרת פורד לכלכלה ב-MIT, מנהל מיזם האפקטיביות והאי-שוויון ב-MIT.